钦定古今图书集成/理学汇编/文学典/第103卷 > 谢承德〈任德〉
## 钦定古今图书集成/理学汇编/文学典/第103卷 > 谢承德〈任德〉

按《列朝诗集》：承举字子象，初各璿，字文卿，梦神授以
今名。八岁赋《暮秋诗》，有“紫塞风寒雁叫霜”之句。储柴
坛在南，考功引与同社。累十举不第，退耕国门之南，
自号野全子。顾华玉志野全墓云：“成弘间之许，李西
涯主清婉，尚才情；陈白沙主沈雅，庄定山主浑雄，并
尚理致。金陵有二才子，曰谢子象、徐子仁，凌踔词苑”，
陶冶其模廓，谢得其雄，徐得其婉。然徐之学西涯，与
谢之学白沙，皆虎贲之似中郎耳。子少南自有集。子
象有《游寺》诗云：“春雨洗山诸寺近，秋花熏梦一楼空。”
集中如此句绝少。

投《江宁府志》：谢承举子象，上元人。父知府芳，有孝
行，承举八岁，赋诗有“紫塞风寒雁叫霜”之句，人以神
童目之。长益博洽风雅，为文豪宕如奔流掣电。书法
米、苏，弃举子业，自放于山水间。每与客纵谈古今，词
锋飙发，一座皆倾。酒酣赋述，引笔疾书，辄尽数纸。暇
则出游诸寺，谈空习静，修然尘表。与任德友善，德字
仲修。文学高古，博雅能诗，时又称“任谢云承。”举子少
南，登嘉靖壬辰进士，传其家学。